437.27 REGOLAMENTI DWAR KRITERJI GĦAL APPROVAZZJONI TA’ ORGANIZZAZZJONIJIET U ASSO~JAZZJONIJIET TA’ MINIRABBILI JWAQQFU JEW JŻOMMU KOTBA TAL-MERĦLA GĦAL NAGĦAĠ U MOGĦOZ TAR-RAZZA PURA GĦAT-TGĦAMMIR L-AVVIŻ LEGALI 321 ta’ l-2003. L-AVVIŻ LEGALI 321 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolamenti dwar Kriterji għal Approvazzjoni ta’ Organizzazzjonijiet u Assoċjazzjonijiet ta’ min Irabbi li jwaqqfu jew iżommu Kotba tal-Merħla għal Nagħaġ u Mogħoż tar-Razza Pura għat-Tgħammir. (2) L-iskop ta’ dawn ir-regolamenti huwa l-implimentazzjoni tar-regoli mniż/la taħt id-Deċiżjoni tal-Kummissjoni ta’ l-Unjoni Ewropea 90/254/KEE li tistabbilixxi l-kriterji għal approvazzjoni ta’ organizzazzjonijiet u assoċjazzjonijiet ta’ minirabbi li jwaqqfu jew iżommu kotba tal-merħla għal nagħaġ u mogħoż tar-razza pura għat-tgħammir. Din id-Deċiżjoni għandha bażi legali taħt id-Direttiva tal-Kunsill ta’ l-Unjoni Ewropea 89/361/KEE artikolu 4, l-ewwel inċiż. 2. Applikazzjoni għall-approvazzjoni uffiċjali. Sabiex ikunu uffiċjalment approvati, organizzazzjonijiet u assoċjazzjonijiet ta’ minirabbi li jżommu jew iwaqqfu kotba tal-merħla, għandhom jippreżentaw applikazzjoni lill-awtoritajiet tat-territorju ta’ Malta jew ta’ l-Istat Membru li fit-territorju tiegħu ikunu jinsabu il-kwartieri tagħhom. 3. Għoti ta’ l-approvazzjoni uffiċjali. (1) L-awtoritajiet tat-territorju ta’ Malta jew ta’ l-Istat Membru inkwistjoni għandhom jagħtu approvazzjoni uffiċjali lil kull organizzazzjoni jew assoċjazzjoni ta’ minirabbi li żżomm jew twaqqaf kotba tal-merħla, jekk dawn ta’ l-aħħar ikunu skond l-kondizzjonijiet stabbiliti fl-Iskeda. (2) Madanakollu, fit-territorju ta’ Malta jew fi Stat Membru li fih diġà jeżistu, organizzazzjoni jew assoċjazzjoni waħda jew aktar uffiċjalment approvati, ta’ razza partikolari, l-awtoritajiet jistgħu jirrifjutaw li jirrikonoxxu organizzazzjoni jew assoċjazzjoni ġdida ta’ minirabbi, jekk din tkun tipperikola l-preservazzjoni tar-razza jew tkun tippreġudika l-programm żootekniku ta’ l-assoċjazzjoni jew organizzazzjoni eżistenti. F’dan il-każ, l-awtoritajiet għandhom jinformaw lill-Istati Membri jew lill-Kummissjoni Ewropea, bl-approvazzjonijiet mogħtija u bin-nuqqas ta’ rikonoxximent. 4. Irtirar ta’ l-approvazzjoni uffiċjali. L-awtoritajiet g.andhom jirtiraw l-approvazzjoni uffiċjali li jkunu taw lil xi organizzazzjoni jew assoċjazzjoni ta’ min irabbi li żżomm kotba tal-merħla, jekk il-kondizzjonijiet stabbiliti fl-Iskeda ma jibqgħux jiġu segwiti b’mod konsistenti mill-organizzazzjoni jew assoċjazzjoni relattiva ta’ minirabbi.